*****

ΚΑΝΟΝΙΣΜΟΣ (ΕΟΚ) αριθ. 1471/88 ΤΟΥ ΣΥΜΒΟΥΛΙΟΥ

της 16ης Μαΐου 1988

για το καθεστώς που εφαρμόζεται στην εισαγωγή γλυκοπατάτας και άμυλου μανιόκας που προορίζονται για συγκεκριμένες χρήσεις, και για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

Εκτιμώντας:

ότι οι διαπραγματεύσεις που διεξήγαγε η Κοινότητα με την Ταϊλάνδη δυνάμει του άρθρου XXVIII της Γενικής Συμφωνίας Δασμών και Εμπορίου (GATT) κατέληξαν σε συμφωνία για την τροποποίηση της δασμολογικής παραχώρησης για τις γλυκοπατάτες που προορίζονται για άλλη χρήση εκτός από την ανθρώπινη διατροφή, καθώς και σε τροποποίηση της εισφοράς για το άμυλο μανιόκας που προορίζεται για συγκεκριμένες χρήσεις· ότι, με βάση την παραπάνω συμφωνία, πρέπει να καθοριστεί το καθεστώς που εφαρμόζεται στην εισαγωγή των προϊόντων αυτών στην Κοινότητα· ότι, στα πλαίσια αυτά, πρέπει να θεσπιστεί αυτόνομος δασμός 10 ECU ανά 100 χιλιόγραμμα για τις γλυκοπατάτες που προορίζονται για άλλη χρήση εκτός από την ανθρώπινη διατροφή·

ότι πρέπει να ενσωματωθούν στον παρόντα κανονισμό τα αποτελέσματα του διακανονισμού που συνήφθη τον Οκτώβριο του 1986 με τη Λαϊκή Δημοκρατία της Κίνας, ο οποίος μεταξύ άλλων προβλέπει περιορισμό των εξαγωγών γλυκοπατάτας με μέγιστο όριο 600 000 τόνους ετησίως και επίσης δασμολογική ποσόστωση με μηδενικό δασμό για τον ίδιο όγκο σε περίπτωση που η Κοινότητα θα τροποποιούσε το καθεστώς εισαγωγής·

ότι πρέπει να τροποποιηθεί κατά συνέπεια ο κανονισμός (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται ετήσια δασμολογική ποσόστωση με μηδενικό δασμό για την εισαγωγή στην Κοινότητα 5 000 τόνων γλυκοπατάτας που προορίζεται για άλλη χρήση εκτός από την ανθρώπινη κατανάλωση και υπάγεται στη διάκριση 0714 20 90 της συνδυασμένης ονοματολογίας, καταγωγής τρίτων χωρών, εκτός από τη Λαϊκή Δημοκρατία της Κίνας.

2. Με την επιφύλαξη της παραγράφου 1, οι εισαγωγές γλυκοπατάτας που προορίζεται για άλλη χρήση εκτός από την ανθρώπινη κατανάλωση και υπάγεται στον κωδικό που αναφέρεται στην παράγραφο αυτή, υπόκεινται σε αυτόνομο δασμό 10 ECU ανά 100 χιλιόγραμμα.

Άρθρο 2

Ανοίγεται ετήσια αυτόνομη δασμολογική ποσόστωση με μηδενικό δασμό για την εισαγωγή στην Κοινότητα γλυκοπατάτας που προορίζεται για άλλη χρήση εκτός από την ανθρώπινη κατανάλωση και υπάγεται στη διάκριση 0714 20 90 της συνδυασμένης ονοματολογίας, καταγωγής Λαϊκής Δημοκρατίας της Κίνας.

Η ποσόστωση αυτή ανέρχεται:

- για το 1988, σε 600 000 τόνους, από τους οποίους αφαιρούνται οι ποσότητες που εισάγονται δυνάμει του κανονισμού (ΕΟΚ) αριθ. 3962/87 (2),

- για το 1989, σε 600 000 τόνους.

Άρθρο 3

Κατά την εισαγωγή αμύλου μανιόκας (cassave) της διάκρισης 1108 14 00 της συνδυασμένης ονοματολογίας, εισπράττεται εισφορά 150 ECU ανά τόνο εντός των ορίων των ακολούθων ετήσιων κοινοτικών ποσοστώσεων:

1. 2 000 τόνων για το άμυλο μανιόκας που προορίζεται για την παρασκευή φαρμάκων που υπάγονται στις κλάσεις 3003 ή/και 3004 της συνδυασμένης ονοματολογίας·

2. 8 000 τόνων για τα προϊόντα που προορίζονται για την παρασκευή:

α) παρασκευασμάτων διατροφής σε συσκευασία για λιανική πώληση, που υπάγονται στην κλάση 1901 της συνδυασμένης ονοματολογίας,

β) ταπιόκας υπό μορφή κόκκων ή στρογγυλών κόκκων σε συσκευασία για λιανική πώληση, που υπάγεται στην κλάση 1903 της συνδυασμένης ονοματολογίας.

Για την εφαρμογή της ποσόστωσης που προβλέπεται στο παρών σημείο, η Επιτροπή μπορεί, σύμφωνα με τη διαδικασία που προβλέπει στο άρθρο 4, να προβεί σε κατανομή της ετήσιας ποσότητας ανάμεσα στους δύο προορισμούς που προβλέπονται στα στοιχεία α) και β), ανάλογα με την παραδοσιακή χρήση των εν λόγω προϊόντων για καθέναν απ' αυτούς.

Άρθρο 4

Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπει το άρθρο 26 του κανονισμού (ΕΟΚ) αριθ. 2727/75.

Άρθρο 5

Σύμφωνα με το άρθρο 9 παράγραφος 3 του κανονισμού (ΕΟΚ) αριθ. 2658/87, τα κείμενα που αφορούν τις διακρίσεις 0714 20 00 και 1108 14 00 της συνδυασμένης ονοματολογίας και περιλαμβάνονται στον κανονισμό αυτό αντικαθίστανται από εκείνα που περιλαμβάνονται στο παράρτημα του παρόντος κανονισμού.

Άρθρο 6

Ο παρών κανονισμός αρχίζει να ισχύει την 1η Ιουνίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Μαΐου 1988.

Για το Συμβούλιο

Ο Πρόεδρος

I. KIECHLE

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 371 της 30. 12. 1987, σ. 38.

ΠΑΡΑΡΤΗΜΑ

1.2.3,4.5 // // // // // Κωδικός

ΣΟ // Περιγραφή

εμπορευμάτων

// Δασμοί

// Συμπληρωματική

μονάδα

// 1.2.3.4.5 // // // Αυτόνομοι

%

ή εισφορά

(AGR)

// Συμβατικοί

% // // // // // // // 1 // 2

// 3

// 4 // 5 // // // // // // 0714 20 // Γλυκοπατάτες: // // // // 0714 20 10 // Νωπές, ολόκληρες που προορίζονται για ανθρώπινη κατανάλωση (5) // 6 (2)

// 6 // - // 0714 20 90 // Άλλες // 10 ECU ανά 100 kg // (4) // - // // // (3)

// // // // // // // (2) Η είσπραξη του δασμού αυτού μειώνεται σε 3 % (αναστολή) για ακαθόριστη διάρκεια.

(3) Απαλλαγή εντός του ορίου ετήσιας δασμολογικής ποσόστωσης 600 000 τόνων, καταγωγής Λαϊκής Δημοκρατίας της Κίνας. Η υπαγωγή στην ποσόστωση αυτή εξαρτάται από τους όρους που προβλέπονται στις σχετικές κοινοτικές διατάξεις.

(4) Απαλλαγή εντός των ορίων ετήσιας κοινοτικής δασμολογικής ποσόστωσης 5 000 τόνων, καταγωγής τρίτων χωρών, εκτός από τη Λαϊκή Δημοκρατία της Κίνας. Η υπαγωγή στην ποσόστωση αυτή εξαρτάται από τους όρους που προβλέπονται στις σχετικές κοινοτικές διατάξεις.

(5) Η υπαγωγή στη διάκριση αυτή εξαρτάται από τους όρους που προβλέπονται στις σχετικές κοινοτικές διατάξεις.

1.2.3,4.5 // // // // // Κωδικός

ΣΟ // Περιγραφή

εμπορευμάτων

// Δασμοί

// Συμπληρωματική

μονάδα

// 1.2.3.4.5 // // // Αυτόνομοι

%

ή εισφορά

(AGR)

// Συμβατικοί

% // // // // // // // 1 // 2

// 3

// 4 // 5 // // // // // // 1108 14 00 // Άμυλο μανιόκας (cassave) // 28 (AGR)

// (1) (2) // - // // // // //

(1) Δασμός 150 ECU ανά τόνο εντός του ορίου ετήσιας δασμολογικής ποσόστωσης 8 000 τόνων για το άμυλο μανιόκας ( cassave) που προορίζεται για την παρασκευή:

- παρασκευασμάτων διατροφής σε συσκευασία για λιανική πώληση, που υπάγονται στην κλάση 1901, ή

- ταπιόκας σε μορφή κόκκων ή στρογγυλών κόκκων σε συσκευασία για λιανική πώληση, που υπάγεται στην κλάση 1903.

Η υπαγωγή στην ποσόστωση αυτή εξαρτάται από τους όρους που προβλέπονται στις σχετικές κοινοτικές διατάξεις.

(2) Δασμός 150 ECU ανά τόνο εντός του ορίου ετήσιας δασμολογικής ποσόστωσης 2 000 τόνων για το άμυλο μανιόκας ( cassave) που προορίζεται για την παρασκευή φαρμάκων που υπάγονται στις κλάσεις 3003 ή 3004. Η υπαγωγή στην ποσόστωση αυτή εξαρτάται από τους όρους που προβλέπονται στις σχετικές κοινοτικές διατάξεις.